Douglas Murray

Douglas Kear MURRAY (naskita la 16-an de julio 1979 en Hammersmith, Londono) estas brita verkisto, publicisto, ĵurnalisto kaj komentisto. De 2007 ĝis 2011 li estis estro de la brita pensfabriko Center for Social Cohesion, kaj nun estas helpdirektoro de la brita Societo Henry Jackson. 

Li traktas politikajn aferojn kaj aperis kiel kritikisto de Islamo. Li estas Asocia Redaktoro de la semajna revuo The Spectator .

 Edukado kaj publikaĵoj 
Murray estis edukita en Okcidenta Bridgeford Lernejo kaj estis aljuĝita stipendio por studi muzikon en St. Benedict's School, kaj poste en Eton College, antaŭ plustudi la anglan en Magdelen College, Oksforo.

Dum daŭre en lia dua jaro en Oksfordo, en aĝo de 19, li verkis biografion de Lord Alfred Douglas, priskribita fare de Christopher Hitchens kiel "majstra"  . Post forlasado de Oksfordo, Murray verkis teatraĵon, Nightfall pri la sveda diplomato Raoul Wallenberg . En 2005 li publikigis defendon de novkonservativismo: Neoconservatism: Why We Need It. En tiu rilato, li entreprenis prelegturneon por sia libro ĉirkaŭ Usono . En 2007 li kunaŭtoris Towards a Grand Strategy for an Uncerta World: Renewing Transatlantic Partnership de Gen. Dr. Klaus Naumann, generalo John Shalikashvili, feldmarŝalo Lord Inge, admiralo Jacques Lanxade kaj generalo Henk van den Breemen .

Al lia Bloody Sunday estis premiita la Christopher Ewart-Biggs Memorial Prize por 2011-2012. En junio 2013, lia e-libro Islamophilia: A Very Metropolitan Malady estis publikigita . Lia lasta libro The Strange Death of Europe : Immigration, Identity, Islam estis publikigita en majo 2017 . Tie li dokumentas siajn personajn spertojn de vojaĝo tra Eŭropo, por rakonti pri la eksterordinara enmigrado al Eŭropo .

 Publika vivo 
Murray aperis en pluraj britaj aktualaj programoj de la BBC, inkluzive de  Question Time, This Week, HardTalk, la Today -programo, The Big Questions, kaj Daily Politics kie li plurfoje diskutis multkulturismon, kiun li priskribis kiel "la ideon ke registaroj devus kliniĝu malantaŭen kaj adaptiĝu al enmigrintoj. Murray skribis por The Guardian kaj Standpoint, kaj en 2012 li estis nomumita kunredaktoro de The Spectator. Li estis invitita debatanto ĉe Cambridge Union, Oxford Union, kaj partoprenis plurajn publikajn debatojn. 
 Verkaro 

 Murray, Douglas (2000). Bosie: A Biography of Lord Alfred Douglas. ISBN 0-340-76771-5.
 Murray, Douglas (2005). Neoconservatism: Why We Need It. ISBN 1-904863-05-1.
 Murray, Douglas (2011). Bloody Sunday: Truths, Lies and the Saville Inquiry. London: Dialogue. ISBN 978-1-84954-149-7.
 Murray, Douglas (2013). Islamophilia: a very metropolitan malady. emBooks. ISBN 9781627770507.
 Murray, Douglas (2017). The Strange Death of Europe: Immigration, Identity, Islam. Bloomsbury Publishing PLC. ISBN 9781472942241.
 Murray, Douglas (2019). The Madness of Crowds: Gender, Race and Identity. Bloomsbury Publishing. ISBN 97814729599.
 Murray, Douglas (2022), The War on the West: How to Prevail in the Age of Unreason, Harper Collins, ISBN 978-0063162020.

 Kiel kontribuanto 
 Brandon, James; Murray, Douglas (2007). "Hate on the State: How British libraries encourage Islamic extremism» (PDF). Westminster, UK: Centre for Social Cohesion.
 Murray, Douglas (2007). «Towards a Grand Strategy for an Uncertain World: Renewing Transatlantic Partnership» (PDF).
 Murray, Douglas; Verwey, Johan Pieter (2008). «Victims of Intimidation: Freedom of Speech Within Europe's Muslim Communities» (PDF). London, UK: Centre for Social Cohesion.

 Referencoj 

 Eksteraj ligiloj 

 Verkaro de Murray ĉe la Instituto Gatestone

Kategorio:Vivantaj homoj
Kategorio:Eksaj anglikanoj
Kategorio:Skotdevenaj angloj
Kategorio:Anglaj agnostikuloj
Kategorio:Kritikistoj de multkulturismo
Kategorio:Britaj politikaj verkistoj
Kategorio:Naskiĝintoj en 1979
Kategorio:Britaj GLAT-aktivuloj
Kategorio:GLAT-ĵurnalistoj